**ZÁPISNICA**

**z mimoriadneho zasadnutia obecného zastupiteľstva, ktoré sa konalo dňa**

**25.09.2019 na Ocú Boleráz**

## Počet poslancov obecného zastupiteľstva: 9

Počet prítomných poslancov: 9 JUDr. Jana Ostatníková, Ing. Jozef Franek,

 Mgr. Juraj Gonšor, Miloslav Izrael,

Miroslav Kováč, Jaroslav Vyskoč

Ing. Alojz Belica, Mgr. Gabiela Miklošovičová

Mgr. Zuzana Mackovčínová

Obecné zastupiteľstvo je uznášania schopné.

Zasadnutie obecného zastupiteľstva otvoril starosta obce. Privítal prítomných poslancov, poslankyne.. Prítomných poslancov oboznámil s  navrhovaným programom.

**PROGRAM:**

 1./ Zahájenie, určenie overovateľov

 2./ Rekonštrukcia oporného múru a kanalizácie – havarijný stav

 3./ Uznesenie, záver

#### Zahájenie, určenie overovateľov

Za overovateľov zápisnice starosta určil poslancov Ing. Alojza belicu a Miroslava Kováča.

Prítomní poslanci program jednohlasne schválili prijatím uznesenia č. 5/2019. Zasadnutie obecného zastupiteľstva viedol starosta obce podľa vyššie uvedeného programu .

1. **Rekonštrukcia oporného múru a kanalizácie – havarijný stav**

Starosta v stručnosti informoval prítomných poslancov o danej problematike.

 Cca pred 5 týždňami bola veľká búrka. Dažďová kanalizácia, ktorá zvádza vodu z kultúrneho domu je v havarijnom stave, je nefunkčná. Jedná sa o vetvu z bočnej strany od p. Machku. Daždová kanalizácia sa prevalila tiažou oporného múru. Vplyvom búrky vytopilo pivnicu aj kuchyňu v kultúrnom dome.

Na základe danej situácie starosta zvolal mimoriadne zasadnutie OZ. Bola oslovená firma PROVA na predloženie cenovej ponuky.

Bola vykonaná obhliadka , na miesto činu bol prizvaný statik. Firma predložila cenovú ponuku.

Poslancom bola cenová ponuka zaslaná.

Poslanci sa s danou problematikou oboznámili a starosta im odovzdal slovo.

Poslanci predniesli svoje návrhy.

Z predloženej ponuky nebolo prítomným poslancom jasné , kedy by práce začala firma realizovať

Ing. Alojz Belica – cena je dosť vysoká- návrh aby sa urobili zatiaľ iba výkopové práce a opravu kanalizácie. Ostatné práce by sa realizovali až na jar.

Za túto alternatívu boli viacerí poslanci, no treba prezistiť, či by s touto alternatívou súhlasili.

JUDr. Jana Ostatníková – bolo by vhodné keby sme mali ešte dve konkurenčné ponuky.

P. Miloslav Izrael – predniesol návrh aby boli predložené aj iné alternatívy na opravu oplotenia, napr. terén by bol zosvahovaný skratka iné alternatívy ako je iba betónový múr.

Takýto návrh by vyžadoval projektovú dokumentáciu a tak by sa všetko iba časovo naťahovalo.

P. Izrael navrhol , že osloví firmu A dom ohľadom vypracovania nového návrhu a cenovej kalkulácie.

Tak isto aj poslanec Jozef Franek predniesol , že skúsi osloviť dajaké stavebné firmy.

Starosta predniesol návrh , že nasledujúce stretnutie poslancov, ohľadom havarijného stavu oplotenia bude cca za týždeň 3.10.2019.

Poslanci na mimoriadnom zasadnutí neprijali žiadne uznesenia a rokovanie mimoriadneho zasadnutia ukončil.

##### UZNESENIA

**z mimoriadneho zasadnutia obecného zastupiteľstva, ktoré sa konalo**

**dňa 25.09. 2019 na Ocú Boleráz**

 **Uznesenie č. 75/2019**

##  **Obecné zastupiteľstvo obce Boleráz schvaľuje predložený program obecného zastupiteľstva.**

Počet prítomných poslancov: 7

Hlasovalo za: 7 Mgr. Zuzana Mackovčínová, Mgr. Gabriela

 Miklošovičová, Ing. Jozef Franek,

 Jaroslav Vyskoč, Ing. Alojz Belica, Miroslav Kováč, Miloslav Izrael

Hlasovalo proti: 0

Zdržalo sa : 0

8. Záver

 Po prerokovaní bodu programu starosta poďakoval poslancom a prítomným občanom za účasť a rokovanie obecného zastupiteľstva ukončil.

Zapísala: Ing. Renáta Srnková 25.09. 2019

Overovatelia zápisnice:

Ing. Alojz Belica

 ...........................................

Miroslav Kováč ...........................................

 Ing. Pavol Mackovčín

 starosta obce